3D Movie Maker

Aloita napsauttamalla ylhäällä vasemmalla olevaa maisemakuvaketta ja sen jälkeen kauppaa esittävää kuvaa. Voit muuttaa kuvakulmaa kameraa napsauttamalla. Vaihtoehtoja on kolme. Tämän jälkeen näyttämölle lisätään näyttelijät ja rekvisiitta. Napsauta Actors & Props -kohtaa ja valitse joko Actors (näyttelijät) tai Props (rekvisiitta). Kun olet valinnut jommankumman, näytölle ilmestyy yksi toiminnon sisältämistä vaihtoehdoista. Näyttelijää tai esinettä siirretään näytöllä hiirellä ja lukitaan paikoilleen hiirellä napsauttamalla. Näyttelijä saadaan liikkumaan napsauttamalla hahmoa ja kävelevää ihmistä esittävää kuvaketta. Valitse mieleisesi liike esiin tulevasta valikosta. Vahvista valinta painamalla OK. Nyt voit vetää hahmoa näytöllä ja määrätä, missä kohtaa hän esim. kaatuu, tanssii tai kävelee. 
Sounds-kohdassa voit liittää elokuvaasi taustamusiikin ja Words-kohdassa tekstityksen.

Elokuva katsotaan napsauttamalla näytön alalaidassa olevaa vihreää nuolta. Elokuvan kohtauksia voi muokata jälkeenpäin. Etsi haluamasi kohtaus vierittämällä sinistä vierityspalkkia.

Ohjelmasta poistutaan napsauttamalla näytön oikeassa alanurkassa olevaa Exit- painiketta. Valitse kohdat "Quit 3D Movie Maker" ja "Get rid of the changes".

3D Movie Maker toimii vain Windows 95ssä.

Vähimmäisvaatimukset
486 CPU
8 Mt ram
4 Mt levytilaa

Ohjelman poistaminen
Käynnistä Windowsin Resurssienhallinnassa ohjelma Lisää/poista sovellus. Valitse listasta "3D Movie Maker Trial Version" ja paina Lisää/poista- painiketta. Kun suoritat sen, 3D Movie Maker poistuu koneestasi.